ເຖິງ​ແມ່ນ​ ມີການ​ກໍ່ອາດ​ຊະ​ກຳ​ ຄວາມ​ກຽດ​ຊັງ ​ເພີ້ມ​ຂຶ້ນ ການ​ຈັບ​ກຸມ ຂອງ ລັດ​ຖະ​ບານ​ກາງ​ ກັບ​ຫຼຸດ​ລົງ
ນັ​ບແຕ່ໄດ້​ມີ​ການ​ຮ່າງ​ກົດ​ໝາຍ ວ່າ​ດ້ວຍ​ຄວາມ​ກຽດ​ຊັງ​ລັດ​ ຂອງລັດ​ຖະ​ບານ​ກາງ​ເມື່ອ 10 ປີ​ກ່ອນ ບັນ​ດາ​ໄອ​ຍະ​ການ​ລັດ​ຖະ​ບານ​ກາງ ໄດ້​ກ່າວ​ຫາ​ຫຼາຍກວ່າ 330 ຄົນ​​ ໃນ​ຄວາມ​ຜິດ ​ກ່ຽວ​ກັບ​ເລື້ອງນີ້. 
ໃນເວລາທີ່ ການກໍ່ອາດຊະຍາກຳດ້ວຍຄວາມກຽດຊັງພວມເພີ້ມຂຶ້ນຢູ່ໃນສະຫະລັດ ການດຳເນີນຄະດີຂອງລັດຖະບານກາງໃນການກະທຳຜິດດັ່ງກ່າວໄດ້ຫລຸດລົງຢ່າງ ຫຼວງຫຼາຍ ພາຍໃຕ້ລັດຖະບານຂອງປະທານາທິບໍດີດໍໂນລ ທຣຳ ອີງຕາມຂໍ້ມູນ ທີ່ພິມ ເຜີຍແຜ່ໃນອາທິດນີ້ໂດຍກະຊວງຍຸຕິທຳ ນັບແຕ່ໄດ້ມີການຮ່າງກົດໝາຍວ່າດ້ວຍຄວາມກຽດຊັງລັດຂອງຖະບານກາງເມື່ອ 10 ປີກ່ອນ ບັນດາໄອຍະການລັດຖະບານກາງໄດ້ກ່າວຫາຫຼາຍກວ່າ 330 ຄົນໃນຄວາມ ຜິດວ່າດ້ວຍອາດຊະຍາກຳຄວາມກຽດຊັງ ຮວມທັງຫຼາຍກວ່າ 70 ຄົນ ໄລຍະສາມປີທີ່ ຜ່ານມາ ອີງຕາມຄຳເວົ້າຂອງກະຊວງຍຸຕິທຳທີ່ໄດ້ກ່າວໃນວັນພຸດທີ່ຜ່ານມາ ເຖິງແມ່ນທາງກະຊວງຍຸຕິທຳໄດ້ກ່າວວ່າ “ຕົນໄດ້ເສີມຂະຫຍາຍໂຄງການດຳເນີນຄະ ດີວ່າດ້ວຍອາດຊະຍາກຳຄວາມກຽດຊັງ” ຫວ່າງບໍ່ເທົ່າໃດປີທີ່ຜ່ານມານີ້ ແຕ່ໂຕເລກສະ ແດງໃຫ້ເຫັນວ່າ ໄດ້ຫລຸດລົງເກືອບ 38 ເປີເຊັນໃນຈຳນວນຂອງຜູ້ຄົນທີ່ຖືກກ່າວຫາ ດ້ວຍອາດຊະຍາກຳຄວາມກຽດຊັງໃນແຕ່ລະປີ ໃນໄລຍະສາມປີທີ່ຜ່ານມາ ເມື່ອປຽບ ທຽບໃສ່ກັບການຈັບກຸມ ໃນໄລຍະເຈັດປີທີ່ຜ່ານມາຂອງລັດຖະບານຊຸດກ່ອນນັ້ນ ເລື້ອງເຫຼົ່ານີ້ເກີດຂຶ້ນໃນຂະນະທີ່ການກໍ່ອາດຊະຍາກຳທີ່ບໍ່ເປັນທຳຕໍ່ຕ້ານຄົນຜິວດຳ ຊາວຢິວ ຊາວມຸສລິມ ພວກກະເທີຍ ຫລື LGBTQ ແລະຊົນຊັ້ນທີ່ຖືກປົກປ້ອງອື່ນໆ ພວມເພີ້ມທະວີຂຶ້ນໃນໄລຍະບໍ່ເທົ່າໃດປີທີ່ຜ່ານມານີ້ ກະຊວງຍຸຕິທຳບໍ່ໄດ້ຕອບຄຳຖາມທີ່ໄດ້ຖາມໄປຫຼາຍໆຄັ້ງ ເພື່ອໃຫ້ຄຳອະທິບາຍກ່ຽວ ກັບການຫລຸດລົງດັ່ງກ່າວ ທ່ານບຣາຍອັນ ເລີວິນ ຜູ້ອຳນວຍການສູນກາງການສຶກສາຄວາມກຽດຊັງແລະຄວາມ ຮຸນແຮງ ທີ່ມະຫາວິທະຍາໄລລັດຄາລິຟໍເນຍ ໃນເມືອງແຊນເບີນາຣດີໂນ (San Bernardino) ກ່າວວ່າ ເຫດຜົນນຶ່ງອາດເປັນການເພັ່ງເລັງຂອງກະຊວງຍຸຕິທຳ ໃສ່ ບັນດາຄະດີທີ່ດັງໆຫວ່າງມໍ່ໆມານີ້ ກັບຄະດີການເສຍຊີວິດຂອງຫຼາຍຄົນ ທ່ານເລີວິນ ກ່າວວ່າ “ບາງທີ່ເຂົາເຈົ້າໄດ້ໃຊ້ຊັບພະຍາກອນຢູ່ທີ່ນັ້ນ ເພາະວ່າພວກ ເຮົາໄດ້ມີການສັງຫານໝູ່ທີ່ໃຫຍ່ໆເຫຼົ່ານີ້ ” ເຖິງຢ່າງໃດກໍດີ ທ່ານເລີວິນ ກ່າວເພີ້ມອີກວ່າ “ການຫລຸດລົງໃນການດຳເນີນຄະດີ 38 ເປີເຊັນ ໃນເວລາທີ່ການກໍ່ອາດຊະຍາກຳດ້ວຍຄວາມກຽດຊັງ ຄວາມຈິງແລ້ວ ໄດ້ເພີ້ມຂຶ້ນຢ່າງສຳຄັນນັ້ນ ມັນເປັນເລື້ອງ ທີ່ໜ້າເປັນຫ່ວງ ແລະແນ່ ນອນຕ້ອງຄຳ ອະທິບາຍຢ່າງໃດຢ່າງນຶ່ງ ຈາກລັດຖະບານ ກ່ຽວກັບເລື້ອງນີ້